3.  การประกอบธุรกิจของแต่ละธุรกิจ

    1.  ลักษณะธุรกิจและบริการ

        1.  ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม
            (DISTRIBUTION)

อินเตอร์ลิ้งค์ ฯ เป็นบริษัทอันดับ 1 ในธุรกิจข่ายสายสัญญาณสื่อสารคอมพิวเตอร์และโทรคมนาคม
โดยเป็นบริษัทแรกในประเทศไทยที่ได้นำเทคโนโลยีสาย UTP (Unshield Twisted Pair)หรือ
สาย LAN มาเผยแพร่ในประเทศไทย และได้ริเริ่มการผลิตตู้ RACK ใส่อุปกรณ์เครือข่าย
และยังได้นำเทคโนโลยีของ MEDIA CONVERTER
มาเผยแพร่เพื่อเชื่อมโยงระบบคอมพิวเตอร์ให้ไกลและเร็วยิ่งขึ้น ปัจจุบัน
อินเตอร์ลิ้งค์เป็นผู้นำในตลาด โดยมีส่วนแบ่งทางตลาดมากกว่า 50%
และยังมีความหลากหลายของสินค้าครบวงจร

ธุรกิจจัดจำหน่ายเป็นธุรกิจหลักของบริษัท
โดยเน้นการขายส่งให้ลูกค้านำไปจำหน่ายต่อหรือไปรับเหมาติดตั้งให้ลูกค้า
โดยสินค้าที่บริษัทเป็นผู้จัดจำหน่าย (Distributor) ได้แก่

-   สายสัญญาณและคอนเนคเตอร์ สำหรับเชื่อมต่อคอมพิวเตอร์, ระบบ Fiber Optic,
    ระบบโทรศัพท์ และระบบสื่อสารโทรคมนาคม ยี่ห้อ LINK จากประเทศสหรัฐอเมริกา

-   สายสัญญาณและคอนเนคเตอร์ สำหรับเชื่อมต่อคอมพิวเตอร์และระบบ Fiber Optic ยี่ห้อ
    AMP จากประเทศสหรัฐอเมริกา

-   ตู้ใส่อุปกรณ์คอมพิวเตอร์ อุปกรณ์เครือข่าย อุปกรณ์สื่อสารและอุปกรณ์กระจายสายสัญญาณ

  ยี่ห้อ 19” GERMANY EXPORT RACK ผลิตในประเทศไทย และส่งออกไปทั่วโลก

-   สายสัญญาณสำหรับระบบกล้องวงจรปิดและระบบเคเบิ้ลทีวีและทีวีรวม ยี่ห้อ LINK จากประเทศ
    สรัฐอเมริกา

-   สายคอนโทรล Multicore, สาย Fire Alarm ยี่ห้อ INTERLINK
    ซึ่งเป็นสายคุณภาพสูงและผลิตตามข้อกำหนดจากประเทศสหรัฐอเมริกา

สินค้าที่บริษัทเป็นผู้ผลิต, จัดจำหน่าย และส่งออก (Manufacture, Distributor and
Export)

-   ตู้ RACK ใส่อุปกรณ์คอมพิวเตอร์ อุปกรณ์เครือข่ายสื่อสาร และอุปกรณ์กระจายสายสัญญาณยี่ห้อ
    19” GERMANY EXPORT RACK ผลิตในประเทศไทยและส่งออกไปทั่วโลก

ปัจจุบันบริษัทมีตัวแทนจำหน่าย (Dealer) อยู่กว่า 6,000 ราย ครอบคลุมทั้งกรุงเทพฯ ปริมณฑล
และต่างจังหวัด และเพื่อเป็นการกระจายสินค้าและบริการได้อย่างรวดเร็วมากยิ่งขึ้น
อีกทั้งเพื่อสนับสนุนตลาดในภูมิภาค บริษัทจึงได้เปิดสาขาภาคเหนือที่จังหวัดเชียงใหม่
สาขาภาคใต้ที่อำเภอ หาดใหญ่ และสาขาภาคอีสานที่จังหวัดขอนแก่น
โดยยังมีแผนงานเตรียมเปิดสาขาเพื่อให้ครอบคลุมทุกภาคทั่วประเทศ อีก 1 ภาค คือ ภาคตะวันออก
และบริษัทยังจัดให้มีโครงการ “ส่งฟรีทั่วไทย”
เพื่อให้ตัวแทนในต่างจังหวัดสามารถซื้อสินค้าไปจำหน่ายในราคาเดียวกับกรุงเทพฯ
นอกจากนั้นบริษัทยังมีตัวแทนจำหน่ายต่างประเทศที่ประเทศลาว 3 ราย และประเทศเวียดนาม 1
รายอีกด้วย

บริษัทยังได้นำนวัตกรรมการจัดการ (Innovation Management) “One Stop Shop
โดยทีมเลขาฝ่ายขาย” ซึ่งเพรียบพร้อมด้วยหัวใจบริการ
และผ่านการอบรมทั้งด้านเทคนิคและการบริการที่ดีกว่า เพื่อจะสามารถให้บริการลูกค้าในทุกๆ เรื่อง
เช่น สอบถามราคา, ทำใบเสนอราคา, ตอบข้อมูลเทคนิค, ตอบรับการสั่งซื้อ,
ประสานการจัดส่งสินค้า และติดตามการจัดส่งสินค้าถึงมือลูกค้า
และยังเป็นศูนย์กลางในการรับข้อความและติดตามงานแทนพนักงานขาย
เพื่ออำนวยความสะดวกให้แก่ลูกค้าในทุกๆ เรื่อง

และเนื่องจากเทคโนโลยีในการออกแบบและติดตั้งระบบสายสัญญาณคอมพิวเตอร์เป็นวิทยาการใหม่สำหรับคนไทย
บริษัทยังได้ริเริ่มโครงการอบรมและให้ความรู้ “วิธีการออกแบบและติดตั้งระบบสายสัญญาณ”
โดยได้ริเริ่มตั้งแต่ปี พ.ศ. 2538 และเปิดอบรมทุกเดือนสำหรับลูกค้าในกรุงเทพฯ
ตลอดจนการจัดสัมมนาผลิตภัณฑ์และเทคโนโลยีใหม่ๆ ภายใต้โครงการ INTERLINK ROAD SHOW

ด้วยความพร้อมของทีมขายที่ประกอบไปด้วยบุคลากรที่มีความคล่องตัวอย่างสูง
ทีมงานวิศวกรสนับสนุนที่ผ่านการฝึกอบรมมาอย่างหนัก
และมีความเชี่ยวชาญจากประสบการณ์งานติดตั้งมากกว่า 15 ปี รวมทั้งทีมการตลาดที่คอยสร้างสรรค์
บริษัทจึงได้รับความไว้วางใจจากลูกค้าทั้งภาครัฐและเอกชนทั่วประเทศในการเลือกใช้ผลิตภัณฑ์ที่บริษัทจัดจำหน่าย
อาทิเช่น บริษัท การบินไทย จำกัด (มหาชน), บริษัท ทีโอที จำกัด (มหาชน),
บริษัทท่าอากาศยานไทย จำกัด (มหาชน), การไฟฟ้าการผลิตแห่งประเทศไทย,
การไฟฟ้านครหลวง, การไฟฟ้าส่วนภูมิภาค และการสื่อสารแห่งประเทศไทย เป็นต้น
นอกจากนี้ยังมีธนาคาร บริษัทเงินทุนหลักทรัพย์ มหาวิทยาลัย โรงเรียน โรงพยาบาล
ตลอดจนบริษัทเอกชนอีกมากมายที่ให้ความไว้วางใจ เลือกใช้ผลิตภัณฑ์ที่บริษัทจำหน่าย
และเนื่องจากบริษัทเป็นผู้ริเริ่มตลาดและยังเป็นผู้จัดจำหน่ายสินค้าที่มีคุณภาพติดอันดับโลก
ดังนั้นจึงทำให้บริษัทสามารถครองความเป็นผู้นำอันดับ 1
ในธุรกิจข่ายสายสัญญาณสื่อสารคอมพิวเตอร์และโทรคมนาคมมาโดยตลอด

1.  ธุรกิจวิศวกรรมวางระบบสายไฟเบอร์ออฟติกและสายเคเบิ้ลทุกชนิด (ENGINEERING)

นอกจากการเป็น “บริษัทผู้จัดจำหน่ายอุปกรณ์ข่ายสายสัญญาณสื่อสารคอมพิวเตอร์
และโทรคมนาคมที่ใหญ่ที่สุดในประเทศไทย” แล้วบริษัทยังได้ลงทุนด้านเครื่องมือพิเศษ
ตลอดจนเครื่องทดสอบประสิทธิภาพสูง และยังมีทีมวิศวกรที่มีความรู้ ความชำนาญ และประสบการณ์
เพื่อให้การปรึกษา แนะนำ และสนับสนุนด้านเทคนิค
ระบบข่ายสายสัญญาณให้แก่ลูกค้าทุกท่านทั้งในเขตกรุงเทพฯ ปริมณฑลและต่างจังหวัด
ภายใต้นโยบายบริการที่ดีกว่า ได้แก่ “ทันใจ ทั่วไทย”
บริษัทยังได้ต่อยอดธุรกิจไปสู่การนำสินค้าที่จำหน่ายมาเสนอรวมเป็นโซลูชั่นพร้อมการติดตั้ง
โดยเน้นเฉพาะโครงการขนาดใหญ่ที่ไม่แข่งขันกับลูกค้าของบริษัท
ซึ่งถือเป็นความสำเร็จในการขยายธุรกิจ
โดยบริษัทได้รับความไว้วางใจให้เป็นผู้ติดตั้งระบบสายสัญญาณให้กับโครงการสนามบินสุวรรณภูมิมูลค่างานมากกว่า
500 ล้านบาท งานติดตั้งระบบสาย FIBER OPTIC ในเขตกรุงเทพมหานครและในต่างจังหวัดกว่า
4,500 กม. ทำให้บริษัทมีผลงานที่จะรุกต่อเนื่องไปสู่โครงการอื่นๆ
เพื่อขยายธุรกิจวิศวกรรมให้กว้างไกล ซึ่งขอบเขตงานบริการธุรกิจวิศวกรรมวางระบบ มีดังต่อไปนี้

-   รับเหมาติดตั้งระบบข่ายสายและโครงข่ายสัญญาณสื่อสารคอมพิวเตอร์และโทรคมนาคมทั้งภายในและภายนอกอาคาร
    ทั้งสายชนิด UTP และ FIBER OPTIC

-   บริการทดสอบ (Testing), เข้าสาย (Terminate) เชื่อมสาย (Splice) จัดสาย
    (Commissioning) และให้การประกอบสายคอมพิวเตอร์และสื่อสาร (Cable Assembly)
    ทั้งชนิด UTP และ FIBER OPTIC พร้อมการทดสอบ และรับประกันผลงาน

-   ออกแบบและให้คำปรึกษาในการวางระบบข่ายสายโทรศัพท์ที่จัดการได้
    และข่ายสายสัญญาณอัจฉริยะสำหรับอาคารและสำนักงานในอนาคต

-   ก่อสร้างวางระบบเครือข่าย (Network) ระบบโครงข่ายโทรคมนาคม
    (Telecommunication) และระบบเทคโนโลยีและสารสนเทศ (IT) ครบวงจร

-   ออกแบบและก่อสร้างงานโครงการพิเศษขนาดใหญ่ที่เกี่ยวข้องกับระบบสายเคเบิ้ลทุกชนิด

จากประสบการณ์ ความชำนาญ บุคลากรและเครื่องมือเครื่องทดสอบ ทำให้อินเตอร์ลิ้งค์ฯ
ได้รับความไว้วางใจให้เป็นผู้วางระบบมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเซีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง. สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย คอร์ปอเรชั่น จำกัด (มหาชน), บริษัท
เชลล์แห่งประเทศไทย จำกัด, บริษัทซีเอ็ดยูเคชั่น จำกัด (มหาชน), บริษัท ปูนซิเมนต์นครหลวง
จำกัด, บริษัท ผลิตไฟฟ้า จำกัด (มหาชน) และ บริษัท อายิโน๊ะโมะโต๊ะ จำกัด ฯลฯ

ด้วยผลงาน และประสบการณ์ข้างต้น
โดยเฉพาะผลงานการเป็นผู้รับเหมาติดตั้งและก่อสร้างระบบสายสื่อสารของสนามบินสุวรรณภูมิ
ซึ่งเป็นผลงานการติดตั้งสายสัญญาณที่ใหญ่ที่สุดในแถบเอเชีย
ย่อมสามารถพิสูจน์ถึงความมั่นใจในการที่ท่านจะมอบความไว้วางใจให้อินเตอร์ลิ้งค์ฯ
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก และบริษัทยังเป็นผู้วางระบบ
Fiber Optic ขนาดใหญ่ ด้วยผลงานการก่อสร้างโครงข่าย Fiber Optic ทั้งในกรุงเทพฯ
และภูมิภาคกว่า 4,500 กิโลเมตร ทั้งบนเสาไฟฟ้าและใต้ดิน
และยังมีความพร้อมสำหรับโครงการพิเศษที่เกี่ยวข้องกับสายเคเบิ้ลทุกชนิด เช่น โครงการ
Submarine Cable, Underground Cable, OPGW ฯลฯ
พร้อมกันนี้บริษัทยังได้ค้นคิดนวัตกรรมวิศวกรรมข่ายสาย เพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ
โดยพร้อมจะเพิ่มขีดความสามารถในการแข่งขันทางธุรกิจให้แก่ท่าน
และตัดปัญหาจากผู้รับเหมาที่ขาดความชำนาญซึ่งอาจจะทำให้ท่านต้องเสียเวลาและค่าใช้จ่ายในการซ่อมบำรุง
หรือไม่สามารถปรับเปลี่ยนได้ตามความต้องการของท่านในอนาคต
เพราะโลกของการสื่อสารนั้นเปลี่ยนแปลงรวดเร็วเสมอ

3.1.3 บริษัท อินเตอร์ลิ้งค์ เทเลคอม จำกัด (Interlink Telecom Company Limited)

อินเตอร์ลิ้งค์ต้องก้าวก่อนคนอื่นมากกว่าหนึ่งก้าวเสมอ...
อีกทั้งเทคโนโลยีก็มีการเปลี่ยนแปลงอยู่เสมอ ดังนั้น อินเตอร์ลิ้งค์ จึงได้ก่อตั้ง บริษัท อินเตอร์ลิ้งค์
เทเลคอม จำกัด ขึ้นมาเพื่อศึกษาและพัฒนาเทคโนโลยีที่เกี่ยวข้องกับสายเคเบิ้ล
และมองหาโอกาสทางธุรกิจจากเทคโนโลยี เพื่อป้อนให้บริษัทแม่ ดังจะเห็นได้จากการศึกษา
สายใต้ทะเลสื่อผสมระหว่างสายไฟฟ้าแรงสูงกับสายใยแก้ว (Composite Submarine Cable)
ซึ่งได้ออกแบบโครงสร้างของสายเคเบิ้ลไฟฟ้าแรงสูงและฝังสาย Fiber Optic
ไว้ภายในโครงสร้างเดียวกัน ตลอดจนเทคนิคพิเศษในการก่อสร้างและติดตั้งสายเคเบิ้ลใต้ทะเล
ส่งผลให้บริษัทแม่ได้รับความไว้วางใจให้เป็นผู้ก่อสร้าง Submarine Cable ขนาด 22 KV. With
Fiber Optic 12 Core เพื่อจ่ายไฟไปยังเกาะสีชัง เกาะล้าน จ.ชลบุรี และ Submarine
Cable ขนาด 33 KV. With Fiber Optic 24 Core

และ INTERLINK TELECOM ยังมีโครงการศึกษาและพัฒนา (Research and Develop)
การประยุกต์ใช้งานข่ายสายทั้งโครงข่ายสายไฟฟ้า, โครงข่ายสายไฟเบอร์ออพติก
ซึ่งได้ก่อสร้างไว้แล้วให้เกิดประโยชน์ในการนำมาประยุกต์ใช้งานเพื่อการสื่อสารอื่นๆ อาทิ PLC
(Power line Communication), BPL (Broadband Power Line), SCADA, Power
Smart Grid, Automatic Meter Remote via PLC, FTTH (Fiber Optic To Home)
อีกด้วย

1.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

เทคโนโลยีสารสนเทศและการสื่อสารมีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกด้าน
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว ทั้งภาพ ข้อมูล และเสียง
อีกทั้งยังลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทย ต้องปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการดำเนินงานในระยะยาว
และช่วยจัดระเบียบในองค์กรให้มีความคล่องตัวและมีมาตรฐานการทำงานที่มีประสิทธิภาพยิ่งขึ้นอีกด้วย

เทคโนโลยีสารสนเทศและการสื่อสาร หรือที่นิยมเรียกคำย่อว่า ICT
ในเชิงของอุตสาหกรรมที่มีการสำรวจมูลค่าการตลาดและการคาดการณ์การเติบโต ประกอบด้วย 2
ส่วนหลัก ได้แก่

ส่วนที่ 1 : เทคโนโลยีสารสนเทศ (Information Technology : IT)

ส่วนที่ 2 : การสื่อสาร (Communication : C)

จากข้อมูลการศึกษาอุตสาหกรรมเทคโนโลยีสารสนเทศและการสื่อสารของประเทศไทย
โดยเขตอุตสาหกรรมซอฟต์แวร์แห่งประเทศไทย(Software Park Thailand)
ศูนย์เทคโนโลยีอิเล็คทรอนิกส์และคอมพิวเตอร์แห่งชาติ(NECTEC)
สำนักงานส่งเสริมอุตสาหกรรมซอฟต์แวร์แห่งชาติ(องค์กรมหาชน)(SIPA) ร่วมกับหน่วยงานพันธมิตร
ได้แก่ สมาคมอุตสาหกรรมเทคโนโลยีสารสนเทศไทย(ATCI)
สมาคมอุตสาหกรรมซอฟต์แวร์ไทย(ATSI) และสมาคมเคเบิ้ลลิ่งไทย(TCA)
พบว่าอุตสาหกรรมด้านเทคโนโลยีสารสนเทศและการสื่อสาร (ICT)
มีการขยายตัวและมีบทบาทที่สำคัญต่อสังคมและเศรษฐกิจของประเทศเป็นอย่างมาก
โดยจะเห็นได้จากมูลค่าการตลาดที่มีการเติบโตอย่างต่อเนื่อง และในปี พ.ศ. 2551 ที่ผ่านมา
มูลค่าตลาด ICT โดยรวมมีการเติบโตเพิ่มขึ้นร้อยละ 8.79 คาดว่าในปี พ.ศ. 2552
จะมีอัตราการเติบโตประมาณร้อยละ 7.04 โดยจะมีมูลค่าของตลาดรวมทั้งสิ้น 619,140 ล้านบาท
และหากแยกศึกษาเฉพาะ IT กับ COMMUNICATION จะพบว่าในปี 2552
มีการคาดการณ์ว่าจะมีมูลค่าตลาดประมาณ 172,261 ล้านบาท และ 446,879 ล้านบาท ตามลำดับ

[]

จากข้อมูลตลาด ICT โดยรวม ยังสามารถเจาะลึกในธุรกิจการสื่อสาร(Communication)
และลงลึกในรายละเอียดของตลาดอุปกรณ์สื่อสารประเภทข้อมูล (Data Communication
Equipments) ซึ่งประกอบด้วย 2 ส่วนหลัก ได้แก่ ตลาดอุปกรณ์ที่ใช้สาย (Wireline)
และอุปกรณ์ที่ไร้สาย (Wireless) ดังกราฟแสดงมูลค่าตลาดในแต่ละปี

[]

จากตารางข้อมูลตลาดอุปกรณ์ที่ใช้สาย(Wireline) ซึ่งประกอบไปด้วยอุปกรณ์เครือข่าย(Network)
และอุปกรณ์เคเบิ้ลลิ่ง (Cabling) จะพบว่า มีการเติบโตอย่างตอ่เนื่อง ยกเว้นในปี พ.ศ.2550
ที่ตลาดเติบโตลดลง เนื่องจาก ภาครัฐชลอการลงทุนงานโครงการ
เพราะเกิดการเปลี่ยนแปลงและยึดอำนาจ แต่ในปี พ.ศ.2551 ที่ผ่านมามีการเติบโตเพิ่มขึ้น
10.96% และยังมีแนวโน้มจะเติบโตต่อเนื่องในปี พ.ศ.2552
ผู้วิจัยได้ประมาณการตัวเลขการเติบโตอยู่ที่ 8.48%
และคาดว่าจะมีมูลค่าตลาดอุปกรณ์ที่ใช้สาย(Wireline) ประมาณ 40,067 ล้านบาท
โดยเทียบเคียงกับปี พ.ศ. 2551 ได้มีการแบ่งสัดส่วนการใช้จ่ายในแต่ละส่วน
เพื่อวิเคราะห์การลงทุน ได้แก่ ภาคผู้ให้บริการ (Operator) มูลค่า 25,596 ล้านบาท ภาคธุรกิจ
(Corporate) มูลค่า 10,674 ล้านบาท และภาคครัวเรือน (Household) มูลค่า 665 ล้านบาท
ดังตารางเปรียบเทียบด้านล่าง

[]

จากข้อมูลจำแนกตามผู้ใช้งานและประเภทการใช้งานในปี พ.ศ. 2551
คาดว่าสัดส่วนมูลค่าการใช้จ่ายหรือการลงทุนในแต่ละภาคจะมีความใกล้เคียงกับปี พ.ศ. 2552
กล่าวคือ ภาครัฐและผู้ให้บริการ ประมาณ 70% ภาคธุรกิจ 29% และภาคครัวเรือน 1%
และตลาดโดยรวมก็ยังมีอัตราการเติบโตเพิ่มขึ้น แม้จะเจอภาวะวิกฤตเศรษฐกิจโลก
ซึ่งส่งผลกระทบต่อภาคธุรกิจค่อนข้างรุนแรง แต่ในภาครัฐบาลที่มีหน้าที่จะต้องแก้ปัญหาโดยรวม
ยังได้อัดฉีดงบประมาณ ฟื้นเศรษฐกิจและต้องเตรียมการสร้างโครงสร้างพื้นฐานด้าน ICT
เพื่อให้ทัดเทียมนานาประเทศ สามารถรองรับการฟื้นตัวของเศรษฐกิจในอนาคต ดังนั้น
ยังคงมีโอกาสสำหรับอุตสาหกรรมนี้ แต่ต้องปรับตัวและรุกตลาดภาครัฐเพิ่มขึ้น

3.2.2 สภาวะการแข่งขันและกลยุทธ์ในการแข่งขัน

จากภาพรวมของตลาด และทิศทางการเติบโตของตลาดในประเทศไทย
บริษัทในฐานะผู้ริเริ่มและผู้นำอันดับ 1 ในธุรกิจสายสัญญาณสื่อสารคอมพิวเตอร์และโทรคมนาคม
อีกทั้งยังได้ต่อยอดธุรกิจใหม่ นำสายสัญญาณสื่อสารที่จำหน่ายมาเพิ่มมูลค่าการรับเหมาติดตั้ง
ก่อให้เกิดธุรกิจใหม่ ได้แก่ ธุรกิจวิศวกรรม ซึ่งในปัจจุบัน
เป็นผู้รับเหมาติดตั้งระบบโครงข่ายสายไฟเบอร์ออฟติกรายใหญ่ของประเทศ
โดยมีผลงานขนาดใหญ่มากมาย และยังได้พัฒนาต่อเนื่อง โดยจัดตั้งบริษัท อินเตอร์ลิ้งค์ เทเลคอม
จำกัด เพื่อค้นคิดนวตกรรมธุรกิจใหม่มาป้อนบริษัทแม่ ได้แก่ Composite Submarine Cable และ
FTTH เป็นต้น

บริษัทได้พัฒนาธุรกิจและรักษาความเป็นผู้นำในตลาดธุรกิจ Cabling มาตลอดกว่า 15 ปี
โดยมีกลยุทธ์ในการแข่งขันตามจุดแข็งและโอกาสการแข่งขันของแต่ละธุรกิจ ดังต่อไปนี้

1.  ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

-   จุดแข็ง

    -   เป็นผู้ริเริ่มธุรกิจ Cabling ในประเทศไทยและ Focus ธุรกิจมานานกว่า 15 ปี

    -   ผู้นำเทคโนโลยีสาย LAN มาเผยแพร่ในประเทศไทยเป็นรายแรก

    -   มีความหลากหลายของสินค้าครบวงจรและใหญ่ที่สุดในประเทศไทย

    -   มีทีมวิศวกรที่สามารถให้คำปรึกษาเทคนิคและฝึกอบรมบุคลากรของลูกค้า

    -   มีคู่ค้า, ร้านค้า, ผู้รับเหมา, Dealer มากกว่า 6,000 รายกระจายอยู่ทั่วประเทศ

    -   มี Oversea Distributor 4 ราย

    -   มีสาขาใน 3 ภูมิภาคหลัก (เชียงใหม่, หาดใหญ่, ขอนแก่น)

    -   มีบริการ “ส่งฟรีทั่วไทย” และบริการ “ทันใจ ทั่วไทย”

    -   Training ลูกค้าในกรุงเทพ 30 ครั้ง/ปี และในต่างจังหวัด 9 จังหวัดทุกปี
        (Education – Marketing มีผู้ผ่านการอบรมจนถึงปัจจุบันกว่า 11,000 ท่าน)

    -   มีนวัตกรรม “One Stop Shop” โดยทีมเลขาฝ่ายขาย

-   การแข่งขัน

เนื่องจากบริษัทฯ เป็นผู้นำตลาดในธุรกิจสายสัญญาณ โดยถูกจัดให้เป็นผู้นำอันดับ 1
และเนื่องจากบริษัทฯ ได้เข้ามาในตลาดก่อนคู่แข่งขันรายอื่น
อีกทั้งยังได้มีการพัฒนากลยุทธ์และพัฒนาสินค้าเพื่อรักษาการเป็นผู้นำตลาดมาโดยตลอดกว่า 15 ปี
และยังมีโครงการให้การศึกษาต่อเนื่องกับกลุ่มที่มีส่วนเกี่ยวข้องกับสินค้าที่จำหน่าย ได้แก่ ผู้ออกแบบ
ผู้ขาย ผู้ติดตั้ง ตลอดจนลูกค้าผู้ใช้งาน โดยได้จัดโครงการฝึกอบรมทั้งในกรุงเทพฯ
และต่างจังหวัดอย่างต่อเนื่องมานานกว่า 10 ปี และที่สำคัญที่สุดยังเป็นผู้จัดจำหน่าย
ขายส่งสินค้ายี่ห้อที่ขายดีที่สุดในประเทศ 2 ยี่ห้อ ทำให้สามารถครอบคลุมตลาดมากกว่า 50%
ซึ่งคู่แข่งขันในตลาดจะมีขนาดเล็กกว่ามาก และแยกย่อยเป็นเฉพาะรายสินค้า อาทิเช่น Synex และ
G-net แข่งขันในสินค้ายี่ห้อ AMP ส่วนผลิตภัณฑ์ 19” RACK แข่งขันกับ P2C และ CHEWAL ส่วน
MVT และ KP แข่งขันในประเภทสินค้าสายสัญญาณ เป็นต้น

อย่างไรก็ตาม บริษัทฯ ได้พัฒนาเทคโนโลยีและออกผลิตภัณฑ์ใหม่
เพื่อขยายตลาดและขยายฐานลูกค้าอย่างต่อเนื่อง อาทิ ในปี 2551
ได้ออกผลิตภัณฑ์สายและอุปกรณ์ระบบโทรศัพท์,
สายและอุปกรณ์ระบบกล้องทีวีวงจรปิดและสายพร้อมอุปกรณ์สำหรับระบบสายสัญญาณ Convergence
เป็นต้น อีกทั้งยังได้เปิดสำนักงานสาขาเพื่อการเข้าถึงลูกค้า
และเป็นศูนย์กระจายสินค้าประจำภูมิภาคในจังหวัดเชียงใหม่ หาดใหญ่ และขอนแก่นอีกด้วย

2.  ธุรกิจวิศวกรรมวางระบบสายไฟเบอร์ออฟติกและสายเคเบิ้ลทุกชนิด (ENGINEERING)

-   จุดแข็ง

    -   ผลงานวางระบบสายสัญญาณสื่อสารให้สนามบินสุวรรณภูมิ (ใหญ่ที่สุดของไทย)

    -   ผู้วางระบบสายใยแก้วในกรุงเทพมหานครกว่า 2,500 กม. (มากที่สุด)

    -   ผลงานการติดตั้งและทดสอบทั่วประเทศกว่า 1,000 โครงการ

    -   เป็นสถาบันทดสอบและออก Certificate รับรองผลงานให้ลูกค้า

    -   จัดทำมาตราฐานระบบ Cabling เป็นมาตรฐานคนไทย

    -   มีทีมวิศวกรและบุคลากรที่ชำนาญเฉพาะด้านกว่า 40 คน

    -   ลงทุนเครื่องมือ เครื่องทดสอบ ที่ทันสมัยและครบถ้วนที่สุด

    -   บริหารงานด้วยระบบบริหารงานคุณภาพ ISO9001 : 2008

    -   มีการพัฒนานวัตกรรม เพื่อรองรับการเติบโตของธุรกิจ ICT มาโดยตลอด

-   การแข่งขัน

นับตั้งแต่บริษัทฯ ได้เข้าจดทะเบียนในตลาดหลักทรัพย์
และได้มีการคัดเลือกให้เป็นผู้วางระบบสายสัญญาณ ให้แก่ อาคารผู้โดยสารของสนามบินสุวรรณภูมิ
และบริษัทฯ ได้ส่งงานเป็นที่เรียบร้อยแล้ว ทำให้บริษัทฯ
มีผลงานการก่อสร้างสายสัญญาณในอาคารที่ใหญ่ที่สุดในประเทศไทย
โดยเฉพาะอย่างยิ่งการเดินสายไฟเบอร์ออฟติกในอาคาร
และเนื่องจากภาพลักษณ์และการเป็นผู้ติดตั้งระบบสายสัญญาณ ให้แก่ สนามบินสุวรรณภูมิ
จึงส่งผลให้หลาย ๆ หน่วยงานที่มีส่วนเกี่ยวข้องกับสนามบินสุวรรณภูมิ อาทิ บริษัท ทศท.
คอร์ปอเรชั่น จำกัด (มหาชน), บริษัท การบินไทย จำกัด (มหาชน) และบริษัท ท่าอากาศยานไทย
จำกัด (มหาชน) ฯลฯ ได้ว่าจ้างให้บริษัทฯ
เป็นคู่สัญญาในการวางระบบไฟเบอร์ออฟติกและสายสัญญาณสื่อสารให้แก่หน่วยงานของตนเอง อีกทั้ง
การไฟฟ้านครหลวง การไฟฟ้าส่วนภูมิภาค และบริษัท ทศท. คอร์ปอเรชั่น จำกัด (มหาชน)
ยังได้ว่าจ้างให้บริษัทฯ เป็นผู้วางระบบสายไฟเบอร์ออฟติก ทั่วกรุงเทพมหานครและทั่วภูมิภาคกว่า
5,000 กิโลเมตรอีกด้วย

จากประสบการณ์ดังกล่าวทำให้บริษัทฯ
สามารถก้าวเข้าสู่การเป็นผู้วางระบบโครงข่ายไฟเบอร์ออฟติกขนาดใหญ่ทั้งภายในและภายนอกอาคาร
โดยสามารถแข่งขันกับบริษัทฯ คู่แข่งขนาดใหญ่ที่ไม่มีทีมติดตั้งเป็นของตนเอง อาทิ ITAL-THAI,
LOXLEX และ U-TEL เป็นต้น และยังสามารถแข่งขันกับบริษัทฯ ขนาดกลางและเล็ก
ซึ่งเป็นผู้รับเหมาค่าแรงอย่างเดียว โดยบริษัทฯ มีข้อได้เปรียบ คือ เป็นผู้ขายสินค้าด้วย ได้แก่
แสนศิริ, GREAT และ TTI เป็นต้น
เนื่องจากความจำเป็นของสายไฟเบอร์ออฟติกที่จะต้องเป็นโครงสร้างพื้นฐานของเทคโนโลยีการสื่อสารในอนาคตของประเทศไทย
ดังนั้น บริษัทฯ
จึงวางเป้าหมายในการเป็นผู้วางระบบไฟเบอร์ออฟติกที่ใหญ่ที่สุดในประเทศไทยอีกด้วย

อย่างไรก็ตาม บริษัทฯ
ได้พัฒนาทีมวิศวกรและทีมงานที่มีอยู่เพื่อก้าวสู่การทำงานวิศวกรรมที่มีมูลค่าเพิ่มมากขึ้น
และร่วมพัฒนาเทคโนโลยีให้แก่ประเทศไทย อาทิ เทคโนโลยีสายเคเบิ้ลสื่อผสมไฟฟ้าและสื่อสาร
(Composite Submarine Cable) โดยได้มีการคัดเลือกให้เป็นผู้ติดตั้ง Submarine Cable
ให้แก่ เกาะสีชัง เกาะล้าน จังหวัดชลบุรี และเกาะปูยู เกาะยาว จังหวัดสตูล มูลค่ารวมมากกว่า
600 ล้านบาท คาดว่าจะแล้วเสร็จในปี 2552 คาดว่าในอนาคตจะมีโครงการต่อเนื่องอีกมากมาย

3.  การจำหน่ายและช่องทางการจำหน่าย

    ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

    บริษัทเป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   LINK

-   AMP

-   19” GERMANY EXPORT RACK

-   INTERLINK

การจำหน่ายสินค้าของบริษัทเน้นการขายส่งให้ผู้แทนจำหน่าย (Dealer) และผู้รับเหมางานแบบ
(Contractor) มีทั้งในรูปแบบของการติดต่อเข้าหาลูกค้าที่มีศักยภาพในการนำธุรกิจ
และลูกค้าที่ติดต่อเข้ามาที่บริษัทโดยตรง ได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์ สื่อหนังสือพิมพ์ และสื่อวิทยุ
ซึ่งบริษัทจะมีแคตตาลอคสินค้าพร้อมราคา ซึ่งปรับเปลี่ยนทุก 3 - 6 เดือน
หรือราคาในโฮมเพจของบริษัท หรือทำการเสนอราคาให้ลูกค้าพิจารณาก่อนการตัดสินใจ
และจะจัดส่งให้ภายในระยะเวลาไม่เกิน 3 วัน
บริษัทจะบันทึกรายละเอียดการสั่งซื้อสินค้าของลูกค้าทุกรายที่บริษัทมีการติดต่อทำใบเสนอราคา
เพื่อใช้เป็นฐานข้อมูลลูกค้าในการทำแผนการตลาดในอนาคต เพื่อเป็นการรุกตลาดภูมิภาค
บริษัทได้เปิดสาขาใน 3 ภูมิภาคหลักได้แก่ ภาคเหนือที่ จ.เชียงใหม่ ภาคใต้ที่ อ.หาดใหญ่
ภาคตะวันออกเฉียงเหนือ ที่ จ.ขอนแก่น และมีแผนงานที่จะเปิดสาขาเพิ่มอีก 1 สาขา คือ
สาขาระยอง เพื่อให้ลูกค้าสามารถติดต่อกับบริษัทได้สะดวกยิ่งขึ้น
และเป็นการกระจายสินค้าไปสู่จังหวัดหลักๆในส่วนภูมิภาคได้อย่างมีประสิทธิภาพ
อีกทั้งเพื่อให้บริษัทมีสินค้าไว้บริการครอบคลุมในส่วนภูมิภาคของประเทศไทยได้ทั่วถึง
บริษัทจึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในกรุงเทพฯและปริมณฑล
โดยบริษัทเป็นผู้รับผิดชอบค่าใช้จ่ายในการขนส่งไปยังส่วนภูมิภาคทั่วประเทศ ปัจจุบันบริษัทฯ
มีฐานลูกค้าที่เคยติดต่อซื้อขาย และได้ส่งข่าวสารให้เป็นประจำ อยู่มากกว่า 11,000
รายทั่วประเทศ

ธุรกิจวิศวกรรมวางระบบสายไฟเบอร์ออฟติกและสายเคเบิ้ลทุกชนิด (ENGINEERING)

จากประสบการณ์ ความชำนาญ บุคลากรและเครื่องมือเครื่องทดสอบ
ทำให้บริษัทได้รับความไว้วางใจให้เป็นผู้วางระบบมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเชีย), บริษัท ทีโอที จำกัด (มหาชน), บริษัท
ยูไนเต็ด คอมมูนิเคชั่น จำกัด (มหาชน), การไฟฟ้าส่วนภูมิภาค, การไฟฟ้านครหลวง,
การไฟฟ้าฝ่ายผลิตแห่งประเทศไทย, ธนาคารกรุงไทย, ธนาคารกสิกรไทย,
ธนาคารนครหลวงไทย, ธนาคารไทยพาณิชย์ จำกัด (มหาชน), ธนาคารออมสิน, บริษัท
เงินทุนหลักทรัพย์เกียรตินาคิน จำกัด, มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ,
มหาวิทยาลัยขอนแก่น, มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง, สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย-คอร์ปอเรชั่น จำกัด (มหาชน), บริษัท
เซลล์แห่งประเทศไทย จำกัด, บริษัท ซีเอ็ดยูเคชั่น จำกัด (มหาชน), บริษัท ปูนซีเมนต์นครหลวง
จำกัด, บริษัท ผลิตไฟฟ้า จำกัด (มหาชน), บริษัท อายิโน๊ะโมะโตะ จำกัด ฯลฯ

ด้วยผลงานและประสบการณ์ข้างต้น
โดยเฉพาะผลงานการเป็นผู้รับเหมาติดตั้งและก่อสร้างระบบสายสื่อสารของสนามบินสุวรรณภูมิ
ซึ่งเป็นผลงานการติดตั้งสายสัญญาณที่ใหญ่ที่สุดในแถบเอเซีย
ย่อมสามารถพิสูจน์ถึงความมั่นใจในการที่ท่านจะมอบความไว้วางใจให้บริษัท
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก และบริษัทยังเป็นผู้วางระบบ
Fiber Optic ขนาดใหญ่ ด้วยผลงานการก่อสร้างโครงข่าย Fiber Optic ทั้งในกรุงเทพฯ
และภูมิภาคกว่า 4,500 กิโลเมตร ทั้งบนเสาไฟฟ้าและใต้ดิน
และยังมีความพร้อมสำหรับโครงการพิเศษที่เกี่ยวข้องกับสายเคเบิ้ลทุกชนิด เช่น โครงการ
Submarine Cable, Underground Cable, OPGW ฯลฯ
พร้อมกันนี้บริษัทยังได้ค้นคิดนวัตกรรมวิศวกรรมข่ายสายเพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ
โดยพร้อมจะเพิ่มขีดความสามารถในการแข่งขันทางธุรกิจให้แก่ท่าน
และตัดปัญหาจากผู้รับเหมาที่ขาดความชำนาญ
ซึ่งอาจจะทำให้ท่านต้องเสียเวลาและค่าใช้จ่ายในการซ่อมบำรุง
หรือไม่สามารถปรับเปลี่ยนได้ตามความต้องการของท่านในอนาคต
เพราะโลกของการสื่อสารนั้นเปลี่ยนแปลงรวดเร็วเสมอ

3.  ลักษณะลูกค้าและกลุ่มลูกค้าเป้าหมาย

    ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

    กลุ่มลูกค้าเป้าหมายของบริษัทแบ่งได้ ดังนี้

1.  ผู้แทนจำหน่ายและผู้รับเหมา (Dealers & Contractors):
    เป็นลูกค้าที่นำสินค้าของบริษัทไปจำหน่ายปลีกต่อ หรือนำไปติดตั้งให้แก่ลูกค้า ซึ่ง ณ ปัจจุบัน
    บริษัทมีจำนวนลูกค้าประเภทนี้มากกว่า 5,000 ราย ทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM, AIT, IRCP, SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น สำหรับผู้รับเหมาได้แก่ ผู้รับเหมาด้านไฟฟ้าและสื่อสารทั้งขนาดใหญ่และขนาดเล็ก
    ทั่วประเทศ รวมทั้งบริษัทสื่อสารขนาดใหญ่ เช่น บมจ. เทเลคอม เอเชีย บมจ. ทีทีแอนด์ที
    บมจ. สามารถ เทเลคอมมิวนิเคชั่น บมจ. ล็อกซ์เล่ย์ เป็นต้น
    โดยสัดส่วนการขายให้แก่ลูกค้าในกลุ่มนี้คิดเป็นร้อยละ 90 ของยอดขายรวมของธุรกิจ

2.  ลูกค้าองค์กร : เป็นหน่วยงานทั้งภาคเอกชน รัฐบาล
    และรัฐวิสาหกิจที่มีความต้องการใช้อุปกรณ์ข่ายสายสัญญาณโดยตรง ยกตัวอย่างเช่น บมจ.
    ทศท. คอร์ปอเรชั่น บมจ. กสท.โทรคมนาคม การไฟฟ้าฝ่ายผลิตแห่งประเทศไทย บมจ.
    ธนาคารไทยพาณิชย์ ทุกสาขา เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปกติ และการประมูลราคา ซึ่งจะใช้รูปแบบใดสั่งซื้อนั้นขึ้นกับชนิด
    ปริมาณ และมูลค่าของสินค้าที่สั่งในแต่ละครั้ง สัดส่วนการขายให้แก่ลูกค้าในกลุ่มนี้คิดเป็นร้อยละ
    10 ของยอดขายรวม

    ธุรกิจวิศวกรรมวางระบบสายไฟเบอร์ออฟติกและสายเคเบิ้ลทุกชนิด (ENGINEERING)

กลุ่มลูกค้าเป้าหมายในธุรกิจวิศวกรรมมีทั้งภาครัฐและเอกชนที่มีการติดตั้งระบบข่ายสายสารสนเทศครบวงจร
และมีการแยกงานการติดตั้งระบบข่ายสายสัญญาณ ออกจากระบบงานอย่างชัดเจน
ตัวอย่างรายชื่อลูกค้าในอดีตของธุรกิจวิศวกรรม ได้แก่ บริษัท ท่าอากาศยานไทย จำกัด (มหาชน),
การไฟฟ้านครหลวง, การไฟฟ้าส่วนภูมิภาค, บริษัท ทศท. คอร์ปอเรชั่น จำกัด (มหาชน), บริษัท
การสื่อสาร จำกัด (มหาชน), บริษัท ไปรษณีย์ไทย จำกัด, บริษัท แอดวานซ์ อินโฟนเซอร์วิส
จำกัด, บริษัท ทรู คอร์ปอเรชั่น จำกัด, บริษัท ยูไนเต็ด คอมมิวนิเคชั่น จำกัด (มหาชน),
การไฟฟ้าฝ่ายผลิตแห่งประเทศไทย และ ธนาคารออมสิน เป็นต้น กลุ่มลูกค้าอีกกลุ่มได้แก่
บริษัทผู้ค้าคอมพิวเตอร์ หรือผู้รับเหมาที่ติดตั้งระบบข่ายสายสัญญาณเอง
และว่าจ้างให้บริษัทเป็นผู้จัดสายและเข้าสาย (Terminate) พร้อมทดสอบ (Testing)

2.  การจัดหาผลิตภัณฑ์และบริการ

    1.  ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)

บริษัทเป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัท
มีทั้งการนำสินค้าเข้าจากผู้ผลิตโดยตรงจากต่างประเทศ เช่น ผลิตภัณฑ์ยี่ห้อ LINK และ
INTERLINK มีการซื้อผ่านสาขาของผู้ผลิตภายในประเทศ เช่น ผลิตภัณฑ์ยี่ห้อ AMP
และมีการจ้างผลิตภายในประเทศโดยผู้รับจ้างผลิตสินค้า (Original Equipment
Manufacturer : OEM) ภายใต้ยี่ห้อ 19” GERMANY EXPORT RACK และ Interlink
ซึ่งบริษัทเป็นเจ้าของเครื่องหมายการค้า

ตาราง 3.3 แสดงรายละเอียดของสัญญาระหว่างบริษัทกับผู้ผลิตสินค้ายี่ห้อต่างๆ

+---------+--------------+------------+-----+-------------------------+
| สินค้า    | บริษัทคู่ค้า      | ประเภทสัญญา | อ   | เงื่อนไขที่สำคัญในสัญญา       |
|         |              |            | ายุส |                         |
|         |              |            | ัญญา |                         |
+---------+--------------+------------+-----+-------------------------+
| LINK    | LINK         | Exclusive  | 3 ปี | -                       |
|         | (FAR-EAST)   | D          |     |   ให้บริษัทเป็นตัวแทนจัดจำหน่า |
|         |              | istributor |     | ยแต่เพียงผู้เดียวในประเทศไทย |
|         | Corporation  |            |     |                         |
|         |              | สิ้นสุด       |     |    และประเทศในแถบอินโดจีน |
|         |              | สัญญาเมื่อวันที่ |     |                         |
|         |              | 31 ธันวาคม  |     | -   บริษัทได้นำ            |
|         |              | 2552       |     | เครื่องหมายการค้ามาจดทะเบีย |
|         |              |            |     | นเครื่องหมายการค้าในประเทศ |
|         |              |            |     |     เลขที่ ค.147350       |
+---------+--------------+------------+-----+-------------------------+
| AMP     | Tyco         | Authorizes | 2 ปี | -   Tyco                |
|         | Electronics  | D          |     |     ประเทศไทย           |
|         | (Thailand)   | istributor |     | สามารถแต่งตั้งผู้แทนจำหน่ายอื่น |
|         | Limited      |            |     | ๆได้โดยไม่จำเป็นต้องแจ้งบริษัท |
|         |              | สิ้นสุด       |     |                         |
|         |              | สัญญาเมื่อวันที่ |     |                         |
|         |              | 30 กันยายน  |     |                         |
|         |              | 2552       |     |                         |
+---------+--------------+------------+-----+-------------------------+
| 19”     | E.S.         | การเข้าไป   |     | -                       |
| GERMANY | I            | ถือหุ้นบางส่วน |     |    บริษัทเป็นเจ้าของยี่ห้อสินค้า |
| EXPORT  | nternational |            |     |     โดยจ                |
| RACK    | (1991) Co.,  |            |     | ดเครื่องหมายการค้าในประเทศ |
|         | Ltd.         |            |     |     เลขที่ ค. 163601      |
|         |              |            |     |                         |
|         |              |            |     | -                       |
|         |              |            |     |    ว่าจ้างโรงงานให้ผลิตภายใ |
|         |              |            |     | ต้ยี่ห้อสินค้าและลิขสิทธิ์ของบริษัท |
+---------+--------------+------------+-----+-------------------------+

1.  ธุรกิจวิศวกรรมวางระบบสายไฟเบอร์ออฟติกและสายเคเบิ้ลทุกชนิด (ENGINEERING)

บริษัทมีขั้นตอนการให้บริการในธุรกิจวิศวกรรม มีดังนี้ คือ

ศึกษาระบบงานและความต้องการของลูกค้าที่เป็นกลุ่มเป้าหมาย
และศึกษาความเป็นไปได้ของโครงการ ตลอดจนนำเสนอผลิตภัณฑ์ที่เป็นพันธมิตรของบริษัท
และนำเสนอผลิตภัณฑ์ที่บริษัทมีความได้เปรียบ
หลังจากนั้นก็ติดตามการออกข้อกำหนดและประกวดราคา โดยบริษัทมีทีมงานประกวดราคา
คำนวณหามูลค่างานทั้งหมด โดยวิศวกรผู้เชี่ยวชาญ หากมีการใช้วัสดุอุปกรณ์ที่นอกเหนือจากสินค้าที่มี
บริษัทจะให้บริษัทพันธมิตรเสนอราคาให้ จัดทำใบเสนอราคา หรือยื่นซองประมูลงาน
ทำสัญญาว่าจ้างในกรณีที่ได้รับเลือก จัดเตรียมวัสดุและอุปกรณ์ที่เกี่ยวข้อง
ติดตั้งและทดสอบระบบโดยฝ่ายวิศวกรรมของบริษัทร่วมกับลูกค้า ระบบเสร็จสมบูรณ์พร้อมส่งมอบ

บริษัทไม่มีนโยบายในการสั่งซื้อสินค้าล่วงหน้า เนื่องจากในการดำเนินโครงการแต่ละโครงการ
มีการกำหนดลักษณะและ/หรือคุณสมบัติของสินค้าแตกต่างกันไป ดังนั้น
บริษัทจะสั่งซื้อสินค้าเมื่อเริ่มดำเนินโครงการในราคาที่บริษัทได้ตกลงไว้กับบริษัทคู่ค้าก่อนการเข้าประมูลงานในแต่ละครั้ง

ทั้งนี้ กระบวนการจัดการของบริษัท
ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) ISO 9001 : 2000
เลขที่ QMS 03093/697 จากสถาบัน Management System Certification Institute
(Thailand) (MASCI) และกำลังดำเนินการปรับเปลี่ยนเวอร์ชั่นใหม่ คือ ISO 9001 : 2008
อีกทั้งจากผลการดำเนินงานที่เติบโตต่อเนื่อง ทำให้บริษัทได้รับรางวัล SET Award
ของตลาดหลักทรัพย์แห่งประเทศไทยถึง 2 ปีซ้อนในปี 2548 และปี 2549 รางวัลจรรยาบรรณดีเด่น
(Good Governance) ของหอการค้าไทยและสภาหอการค้าแห่งประเทศไทย ในปี 2549
และรางวัลเกียรติยศสำหรับผู้ประกอบการไทย Bai Pho Business Awards by Sasin ในปี
2552

3.  งานที่ยังไม่ได้ส่งมอบ

+------------------+------+---------+---------+----------+---------+
| รายการ           | โคร  | ผู้ว่าจ้าง  | มูลค่า    | กำ       | คว      |
|                  | งการ |         | โครงการ | หนดส่งมอบ | ามคืบหน้า |
|                  |      |         |         |          |         |
|                  |      |         |         |          | ณ 31    |
|                  |      |         |         |          | ธ.ค.    |
|                  |      |         |         |          | 2551    |
+------------------+------+---------+---------+----------+---------+
| ธุร               | จ.   | ก       | 310     | เมษายน   | 45.17%  |
| กิจวิศวกรรมวางระบบ | ชลบุรี | ารไฟฟ้าส | ล้านบาท  | 2552     |         |
|                  |      | ่วนภูมิภาค |         |          |         |
| 1. งานจ้างเหมา    |      |         |         |          |         |
| ก่อสร้าง           |      |         |         |          |         |
| สายเคเบิลใต้น้ำระบบ |      |         |         |          |         |
| 22 KV            |      |         |         |          |         |
| ไปยังเกาะล้าน      |      |         |         |          |         |
| เกาะสีชัง          |      |         |         |          |         |
+------------------+------+---------+---------+----------+---------+
|   2.             |      | บริษัท    | 141     | สิงหาคม   | 91.27%  |
|   งานจ้างเหมาติดตั้ง |      | ทีโอที    | ล้านบาท  | 2552     |         |
|   Optical Fiber  |      |         |         |          |         |
|   Cable (OFC)    |      | จำกัด    |         |          |         |
|   ขนาด 60 Core   |      | (มหาชน) |         |          |         |
|   จำนวน 4 เส้นทาง |      |         |         |          |         |
|   และขนาด 120    |      |         |         |          |         |
|   Core จำนวน 1   |      |         |         |          |         |
|   เส้นทาง         |      |         |         |          |         |
+------------------+------+---------+---------+----------+---------+
|   3.             | จ.ร้อ | บริษัท    | 31.45   | มีนาคม    | 78.69%  |
|   งานจ้างเหมาติดตั้ง | ยเอ็ด | ทีโอที    | ล้านบาท  | 2552     |         |
|   Optical Fiber  |      |         |         |          |         |
|   Cable (OFC)    | จ.ส  | จำกัด    |         |          |         |
|   ขนาด 60 Core   | ุรินทร์ | (มหาชน) |         |          |         |
|   จำนวน 1 เส้นทาง |      |         |         |          |         |
|   (ร้อยเอ็ด-สุรินทร์) |      |         |         |          |         |
+------------------+------+---------+---------+----------+---------+
| 4                | จ    | ก       | 302.90  | มีนาคม    | 23.58%  |
| .  งานจ้างเหมาก่อส | .สตูล | ารไฟฟ้าส | ล้านบาท  | 2552     |         |
| ร้างเคเบิลใต้น้ำระบบ |      | ่วนภูมิภาค |         |          |         |
|     33 KV        |      |         |         |          |         |
|     ไปยังเกาะปูยู   |      |         |         |          |         |
|     เกาะยาว      |      |         |         |          |         |
+------------------+------+---------+---------+----------+---------+